b'\n_START_ARTICLE_\nM3 (srednji tank)\n_START_SECTION_\nZgodovina\n_START_PARAGRAPH_\nZDA so pozorno spremljale doktrino in taktiko nem\xc5\xa1kih tankovskih enot. Spoznale so, da mora naslednja generacija tankov imeti vsaj top 75 mm. Tukaj se je pojavil problem, saj so \xc5\xbee izdelovali novo generacijo s topovi 37 mm. Zato so vzeli \xc5\xbee obstoje\xc4\x8di model in ga prilagodili za top 75 mm. Ker srednji tank M2 (tank ni bil nikoli v aktivni uporabi) ni mogel nositi topa 75 mm, so ga kar vgradili v lupino tanka. Tank je obdr\xc5\xbeal dosedanjo oboro\xc5\xbeitev, tudi top 37 mm, nov top pa je bil fiksno postavljen na desno prednjo stran._NEWLINE_Tanke so serijsko proizvajali v tovarni, ki je predhodno izdelovala tanke M2. Ravno ob za\xc4\x8detku serijske proizvodnje, so Britanci v ZDA iskali zamenjavo za tanke, uni\xc4\x8dene v Franciji. Odlo\xc4\x8dili so se za nabavo nekoliko modificiranega M3._NEWLINE_Tank je bil prvi\xc4\x8d uporabljen maja 1942 na severnoafri\xc5\xa1kem boji\xc5\xa1\xc4\x8du.'